recursal/SuperWikiNEXT-32B huggingface dataset:
**Firmware** (iné názvy: **firmvér**, **mikroprogramové vybavenie**) je výraz, ktorý sa používa na označenie fixných, zvyčajne pomerne malých programov, ktoré interne riadia rôzne elektronické zariadenia. Firmvér dodala aj prípadne aktualizuje firma výrobcu zariadenia a to aj vtedy, keď je súčasť zložitejšieho zariadenia, napríklad počítača. Odtiaľ pochádza jeho názov.

Napríklad firmvér v diaľkovom ovládači televízora monitoruje tlačidlá a ovláda LED diódy. Po stlačení tlačidla zabezpečí odoslanie správnych údajov vo formáte, ktorý prijímajúce zariadenie, v tomto prípade televízny prijímač dokáže pochopiť a spracovať.
Typické príklady výrobkov pre konečných používateľov, ktoré obsahujú firmvér sú napr. diaľkové ovládače, kalkulačky a iné domáce spotrebiče. Zložitejšie spotrebiteľské zariadenia, ako sú mobilné telefóny, digitálne fotoaparáty, syntetizátory a podobne, obsahujú firmvér, ktorý umožňuje vykonávať základné operácie, ale aj vyššie funkcie. Okrem výrobkov pre konečných používateľov je firmvér súčasťou vstavaných systémov (angl. *embedded system),* kde väčšinou firmvér vytvára štandardizované operačné prostredie pre zložitejší softvér zariadenia (umožňujúce väčšiu nezávislosť na hardvéri). Ide o počítačové súčasti a zariadenia ako napr. pevné disky, klávesnice, monitory (displeje) alebo pamäťové karty, až po zariadenia ako vedecké prístroje a priemyselné robotické systémy. 

Neexistujú žiadne striktné alebo presne definované hranice medzi firmvérom a softvérom, oba termíny sú len informatívne. Ale firmvér je vždy spájaný so základnými low-level (nízkoúrovňovými) operáciami zariadenia, bez ktorých by bol prístroj nefunkčný.

Firmvér je fixný, čo znamená, že sa nepredpokladá alebo len veľmi zriedkavo predpokladá jeho zmena počas životnosti zariadenia a preto býva uložený v pamätiach typu NVRAM (energeticky nezávislá pamäť s priamym prístupom - Non-Volatile Random Access Memory). Jednoduchý firmvér býva v pamäti ROM alebo PROM, zatiaľ čo zložitejší firmvér často používa pamäť typu flash pamäť (Flash-EEPROM), aby bolo možné neskoršie aktualizovať jeho obsah bez nutnosti výmeny ROM alebo preprogramovania pamäte PROM. Častým dôvodom pre aktualizáciu firmvéru býva napr. opravenie chyby alebo pridanie funkcií do zariadenia. Firmvér býva bežne jeden binárny súbor obrazu pamäte a postup jeho aktualizácie obvykle určí výrobca zariadenia. Aktualizácia firmvéru môžu byť firmou ponechaná aj na koncového užívateľa ak postupuje podľa inštrukcií.

Referencie
----------

1. ↑  STN EN 50178,  Archivované 2017-12-01 na Wayback Machine
Znak dudeizmu
**Dudeizmus** (angl. *Dudeism*) je internetom šírený svetonázor, pokladaný za náboženstvo alebo paródiu na náboženstvo. Jeho definícia ako náboženstva je sporná, nakoľko dudeizmus sa v niektorých aspektoch rozchádza s rysmi, ktoré sú náboženstvám obvykle vlastné.[chýba zdroj] Jeho koncepcia vychádza predovšetkým z filozofie a životného štýlu fiktívnej postavy menom Dude, známej z filmu bratov Coenovcov, Big Lebowski. Stúpenci dudeizmu sa ďalej odvolávajú k pôvodným myšlienkam taoizmu a jeho zakladateľa Lao-c’, zen-budhizmu, humanizmu a (americkému) transcendentalizmu.    Mottom vyznávačov dudeizmu je anglická fráza *take it easy*, čo sa dá približne preložiť ako *buď v pohode*.

Vznik a filozofia
-----------------

Dudeizmus ako „organizované náboženstvo" založil žurnalista Oliver Benjamin v r. 2005,   ale jeho filozofia sa v rôznych formách v histórii objavila už viackrát. Za prvú z týchto foriem je medzi stúpencami považovaný taoizmus. *The Dude De Ching*, základný text dudeizmu, je moderne parafrázovanou verziou starovekého a základného taoistického textu Tao Te ťing (angl. *Tao Te Ching*).  Dudeizmus nemá metafyzické ašpirácie a nevyžaduje ani nezakazuje vyznávanie žiadneho boha. Ústrednou propagovanou myšlienkou je životný štýl, ktorému je vlastný nadhľad, pokoj, ľahký postoj k životným udalostiam (v tom dobrom zmysle slova) a radosť z každodenných maličkostí.   Neoddeliteľnou súčasťou jeho filozofie je humor a recesia, ale napriek tomu sa nejedná o výhradne recesistické hnutie.[chýba zdroj]

Definícia pojmu náboženstvo môže byť pri označení dudeizmu chápaná voľnejšie ako obvykle. Pri jej vymedzení sa dudeizmus opiera o tú interpretáciu etymológie slova náboženstvo, ktorá tvrdí, že základom slova je latinské *ligo*, čo sa prekladá ako *zviazať, spojiť sa*. Význam slova náboženstvo je v tomto prípade tiež zbavený aspektu posvätnej úcty k objektu vyznania.[chýba zdroj]

Organizácia a členstvo
----------------------

Oficiálnou organizáciou náboženstva je *Cirkev Dudea posledných dní (angl. The Church of the Latter-Day Dude)*. K máju 2011 je hlásených viac ako 100 000 dudeistických kňazov po celom svete. Kňazom sa môže stať každý, kto o to zažiada prostredníctvom oficiálnej webovej stránky. Na jeseň 2008 spustila *Cirkev Dudea posledných dní* oficiálnu publikáciu – *The Dudespaper*.

Referencie
----------

1. 1 2 3  What is Dudeism (po anglicky)
2. 1 2 3  Urban Dictionary (po anglicky)
3. 1 2  Dudeism, the faith that abides in The Big Lebowski (po anglicky)
4. 1 2  The Take it Easy Manifesto (po anglicky)
5. 1 2  The Big Lebowski inspires a religion that emphasizes simple living (po anglicky)
6. ↑  The man who founded a religion based on 'The Big Lebowski' (po anglicky)
7. ↑  The Dude De Ching (po anglicky)
8. ↑  Dudeism.com (po anglicky)

Externé odkazy
--------------

* Oficiálna stránka dudeizmu (po anglicky)
* Svätá kniha The Dude De Ching (po anglicky)
* Oficiálna publikácia The Dudespaper (po anglicky)
**Feeder** je walesko-japonská rocková hudobná skupina. Skupina sa sformovala v meste Newport vo Walese. V roku 2001 vydali singel *Buck Rogers* z albumu *Echo Park*, ktorý obsadil popredné miesta v hudobných rebríčkoch a odvtedy sa skladby tejto skupiny umiestňujú v moderných hitparádach. Po ich prelomovom roku bubeník Jon Lee spáchal samovraždu v jeho dome v Miami v januári 2002. Skupinu tak v súčasnosti tvorí trojica hudobníkov: Grant Nicholas, Taka Hirose a Mark Richardson.

Skupina doposiaľ vydala 5 štúdiových albumov a dve kompilácie vrátane úspešného platinového albumu singlov. Spolu majú tri platinové albumy, dve zlaté a jeden strieborný album v Spojenom kráľovstve. Ich jediné ocenenie mimo Spojeného kráľovstva je zlatá cena za album singlov v Írsku.

Diskografia
-----------

### Štúdiové albumy

* 1997 - *Polythene*
* 1999 - *Yesterday Went Too Soon*
* 2001 - *Echo Park*
* 2001 - *Swim* (EP z 1996)
* 2002 - *Comfort in Sound*
* 2005 - *Pushing the Senses*
* 2008 - *Silent Cry*

### Kompilácie

* 2004 - *Picture Of Perfect Youth*
* 2006 - *Feeder The Singles*
* 2007 - *Picture Of Perfect Youth [Re-Issue]*

Referencie
----------

1. ↑  (po anglicky) *Searchable UK certifications database* [online]. [Cit. 2007-03-01]. Dostupné online. Archivované 2007-09-30 z originálu.
2. ↑  (po anglicky) *Gold Certifications database* [online]. [Cit. 2007-02-20]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Feeder (hudobná skupina)**

Externé odkazy
--------------

* Oficiálna web stránka
**Dungeon synth** je podžáner hudby dark ambient, ktorá vznikla na konci osemdesiatych a začiatkom deväťdesiatych rokov. Žáner využíva estetiku a témy zvyčajne spojené s black metalom a aplikuje sa na snové ambient piesne. Štýl sa často porovnáva s hudbou videohier, pretože sa v nich občas uplatňuje.

Prví priekopníci dungeon synth sa spájali hlavne s black metalovou scénou, ale odvtedy sa už žáner vyvinul. Berúc do úvahy primitívnu, éterickú a často stredovekú estetiku, ktorá sa aplikuje na zvuk žánru ambient. Klasický dungeon synth verzie sa zameriavajú hlavne na obnovenie stredovekých hudobných štýlov pomocou syntetizátorov. Čerpá zo zvuku speváckych zborov alebo bojových pochodov. Žáner sa tiež inšpiroval ľahším žánrom fantasy a vydané skladby pripomínajú MIDI soundtracky videohier z 80. a 90. rokov.

Referencie
----------

1. ↑   *Mortiis: From Black Metal to Dungeon Synth and Beyond* [online]. Decibel magazine, 2017-10-16, [cit. 2017-01-21]. Dostupné online. (po anglicky)
2. ↑   *A Guide Through the Darkened Passages of Dungeon Synth* [online]. Bandcamp Daily, [cit. 2017-03-30]. Dostupné online. (po anglicky)
3. ↑  Stuart Maconie. *Dungeon Synth* [online]. BBC Radio 6 Music, [cit. 2020-05-24]. Dostupné online. (po anglicky)
4. 1 2   *Dungeon Synth: bedroom dreaming* [online]. Decibel magazine, 2017-05-06, [cit. 2017-01-21]. Dostupné online. (po anglicky)

Zdroj
-----

*Tento článok je čiastočný alebo úplný preklad článku Dungeon synth na anglickej Wikipédii.*
**Flash-OFDM** (skratka z "Fast Low-latency Access with Seamless Handoff - Orthogonal Frequency Division Multiplexing") je jeden z variantov mobilného širokopásmového internetového prístupu. Prvá plošná komerčná prevádzka siete Flash-OFDM bola spustená na Slovensku v októbri 2005, firmou T-Mobile. 

Technológia OFDM je univerzálna prenosová technika, ktorá sa datuje do 60. rokov minulého storočia. Musela si však počkať na realizáciu 40 rokov, pretože v čase jej uvedenia neboli k dispozícii lacné elektronické obvody.

Bezdrôtová technológia prenosu dát FLASH-OFDM pracuje na Slovensku v pásme 450 MHz, ktoré bolo predtým využívané pre technológiu NMT. Na tejto frekvencii má bezdrôtový signál dobré podmienky na šírenie cez prekážky, ako sú terénne nerovnosti, budovy, steny a podobne. Technológia navyše umožňuje komunikáciu aj pri nízkej úrovni signálu, rovnomernú deľbu prenosovej rýchlosti medzi užívateľmi ako aj uplatňovanie systému priorít.

Prenosové rýchlosti v praxi dosahujú pri optimálnych podmienkach pre jedného používateľa až 5,3 Mb/s (download) / 1,8 Mb/s (upload) , v závislosti od intenzity a kvality signálu v mieste pripojenia a od počtu užívateľov v danej lokalite. Nová technológia zároveň zaručuje veľmi nízku latenciu (prenosové oneskorenie) do 50 milisekúnd, čo ju výrazne odlišuje od technológií GPRS a EDGE, u ktorých je tento parameter na úrovni približne 300 - 400 milisekúnd. Vďaka nízkej latencii je služba vhodná nielen na prenos hlasu prostredníctvom internetu ale aj na hranie hier online a pod.

Externé odkazy
--------------

* Technológiu FLASH-OFDM vyvinula spoločnosť Flarion Technologies
* Spoločnosť Flarion Technologies je súčasťou QUALCOMM

  


| * z
* d
* u
Pripojenie na internet |
| --- |
| 
* dial-up
* ISDN
* DSL
* kábel
* Wi-Fi
* WiMAX
* satelit
* optický kábel
* zásuvky
* Flash-OFDM

 |
**Fender Musical Instruments Corporation** je americký výrobca hudobných nástrojov a zosilňovačov. Túto firmu založil Američan Clarence Leonidas "Leo" Fender, pod názvom *Fender Electric Instrument Manufacturing Company*. Spoločnosť sídli v meste Scottsdale v Arizone. 
Je známa hlavne elektrickými gitarami, ale vyrába aj basové gitary, gitarové kombá a gitarové príslušenstvo. Má niekoľko oddelení, najznámejšie z nich sú v Mexiku a USA. Fender svoje produkty vyrába ručne, vďaka čomu majú síce vyššiu cenu ale aj kvalitu.

História
--------

Slávna história sa začala datovať v roku 1946. Leo Fender bol pôvodom opravárom automobilových rádií, neskôr sa ale začal zaujímať o gitary a to ho priviedlo k ich výrobe. V 50. rokoch 20. storočia navrhol jeden z najznámejších a najpoužívanejších typov gitár - Stratocaster. Leo Fender tiež navrhol jeden z prvých komerčne úspešných basových gitár s plným telom, Fender Precision Bass, ktorý sa stal známy v rockovej, jazzovej, country, a iných druhoch hudby. Bol to úplne nový nástroj, pretože dovtedy hráči basových partov používali výlučne kontrabas, na ktorý sa ťažko hralo, zle sa prepravoval a v neposlednom rade boli problémy s ozvučením tohto nástroja.

Jeden z najznámejších modelov typu Fender Stratocaster máva 3 jednocievkové single coil snímače a hodí sa skôr na jemnejšie štýly, ale objavujú sa aj varianty s jedným humbucker. Spoločne s Les Paulom patrí k najbežnejším modelom.

Značku Fender preferujú rovnako začiatočníci ako aj najuznávanejší umelci; táto značka už nie je len obchodným menom, ale stala sa z nej aj kultúrna ikona. Výrobky Fender používalo či používa množstvo známych hudobníkov, medzi ktorých patrili a patria John Paul Jones, Jimi Hendrix, Steve Harris, Janick Gers, Dave Murray, Keith Richards, Kurt Cobain, Eric Clapton, John Frusciante, Pavol Kolesár a mnoho ďalších.

### Elektrické gitary Fender

* Telecaster Telecaster
* Stratocaster Stratocaster
* Jazzmaster Jazzmaster
* Jaguar Jaguar
* Mustang Mustang

### Elektrické basgitary Fender

* Precision BassPrecision Bass
* Jazz BassJazz Bass
* Jaguar BassJaguar Bass
* Mustang BassMustang Bass

Externé odkazy
--------------

* oficiálne stránky Fender Musical Instruments
* Video z výroby
* O značke Fender
Súradnice: 48°53′08″S 13°44′33″V﻿ / ﻿48,88556°S 13,74250°V﻿ / 48.88556; 13.74250

**Dolní Cazov** (*Dolní Zasov*, nem. *Unter Zassau*) je zaniknutá osada v okrese Prachatice, 4 km juhovýchodne od obce Strážný. Nachádza sa v nadmorskej výške 810 m na horských lúkach a pastvinách nad údolím rieky Řasnice a Mechového potoka, ktorý vytvára česko-bavorskú hranicu.

Dejiny
------

Prvá zmienka o osade pochádza z roku 1735. Názov vznikol
pravdepodobne z českého mena Čížov. 

V roku 1875 dal vystavať roľník Franz Xaver Gaier na križovatke ciest do Strážneho, Radvanovíc, Mlaky a Bischofsreutu kaplnku s oltárom Nanebevzatia Panny Márie. Kaplnka mala pôdorys tvaru osemuholníka, ktorého päť stien bolo úplne vymurovaných, zostávajúce tri zaberal z väčšej časti okrúhly vstupný oblúk dverí a dve bočné okná, ktoré mali v guľatom hornom oblúku farebné výplne. Obe horné polovice vchodových dverí sa skladali z prostej latkovej mreže, aby vzduch mohol volne prenikať von i dovnútra. Do prednej strany osemuholníka bol vstavaný oltár s oltárnym stolom a stupňami k nemu.

V roku 1910 v Dolnom Cazove stálo 24 domov so 171 obyvateľmi (všetci nemeckej národnosti), v roku 1929, 25 domov so 152 obyvateľmi. Od roku 1923 sa oficiálne namiesto nemeckého názvu Zassau používalo meno Cazov. Po 2. svetovej vojne a po vysídlení nemeckých obyvateľov bol Dolný Cazov ešte krátko obývaný. V roku 1951 vyrástla pozdĺž štátnej hranice železná opona, osadníci boli vysťahovaní a dedina rozborená. Dňa 31. mája 1955, dorazila na miesto kolóna automobilov a muži, ktorí v nich prišli, vyložili dovezený náklad sudov s benzínom. Poliali ním kaplnku i dovtedy stojace sedliacke domy okolo a všetko zapálili.

Súčasnosť
---------

Bývalú osadu dnes pripomínajú iba základy domov, kamenné múriky a ovocné stromy. Na území Dolného a susedného Horného Cazova sa od 50. do 90. rokov 20. storočia veľmi výrazne zvýšil podiel lesných porastov (z 11% na 52%). Na počiatku 50. rokov (pred násilným vysídlením a vybudovaním železnej opony) tvorili obhospodarované pozemky temer 87% výmery týchto obcí. Tieto plochy tvorila z 36% (296,5 ha) orná pôda, 37% (293,1 ha) lúky, 14% (115 ha) pastviny, 2% (12,3 ha) tvorila zastavaná plocha. V súčasnosti sa hospodári iba na približne 16% celého územia (pozemky sú využívané predovšetkým ako pastviny, v menšej miere ako lúky). V priestore Dolného Cazova sa vyskytujú početné zvlášť chránené a významné druhy rastlín - napr. prilbica modrá, bielokvet močiarny, vstavačovec Fuchsov, vstavačovec májový pravý, arnika horská či všeliek hojivý.

Referencie
----------

1. ↑   Sprievodca Šumavou,
2. ↑  CHYTIL, Alois *Chytilův místopis ČSR (2. aktualizované vydanie z roku 1929)*. 2. vyd. Praha: 1929. str. 117

Externé odkazy
--------------

* na webe Zaniklé obce
* Poškozené a zničené kostely a kaple v České republice

Zdroj
-----

*Tento článok je čiastočný alebo úplný preklad článku Dolní Cazov na českej Wikipédii.*
prof. Ing. **Dušan Driensky**, CSc. (\* 7. marec 1928, Banská Bystrica, Slovensko – † 2013) bol slovenský vysokoškolský pedagóg.

Životopis
---------

Štúdium strojného inžinierstva na Strojníckej fakulte SVŠT v Bratislave absolvoval v roku 1954. V roku 1973 absolvoval Fakultu spoločenských vied v Prahe. V tom istom roku obhájil titul CSc. na Filozofickej fakulte UK v Bratislave. V roku 1976 získal hodnosť docenta tak isto na Filozoficke fakulte UK a v roku 1987 hodnosť profesora na Univerzite Komeského v Bratislave. V roku 1997 mu bol udelený titul Eur. Ing. na *Féderation Européen d´ Association Nationales d´ Ingénieurs Paris* (FEANI) a Ing. Paed. IGIP na *Internationale Gesellschaft für Ingenieurpädagogik Klagenfurt* (IGIP)*.*

Pôsobil ako vysokoškolský pedagóg na *Katedre inžinierskej pedagogiky a psychológie* (v rokoch 1983 - 1994 ako jej vedúci). Katedra vznikla 1. januára 1962 na Slovenskej technickej univerzite, pričom jej názov bol niekoľkokrát zmenený. Od roku 1990 bola súčasťou Materiálovotechnologickej fakulte STU v Trnave.

Vo vedeckej práci sa zaoberal najmä teóriou vyučovania technických odborných predmetov, didaktickou technikou a inžinierskej pedagogikou. Bol aj autorom a spoluautorom viacerých monografií, stredoškolských učebníc, vysokoškolských skrípt. Bol vedúcim projektov, zodpovedným riešiteľom aj riešiteľom mnohých výskumných úloh.

Ocenenie
--------

* V roku1978 ocenený Striebornou medailou SVŠT.

Memorabilia
-----------

* *Memoriál Prof. Dušana Drienskeho* v Dubnickom technologickom inštitúte v Dubnici nad Váhom .

Referencie
----------

1. ↑   *Galéria Profesor emeritus* [online]. Materiálovotechnologická fakulta STU v Bratislave, 14.1.2015, [cit. 2015-08-17]. Dostupné online.
2. ↑  História katedry, MFT STU, Online Archivované 2019-01-20 na Wayback Machine
3. ↑  Memoriál Prof. Dušana Drienskeho, Stará Turá, Online

Literatúra
----------

* *Pedagogická encyklopédia Slovenska*

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * ISNI: 0000 0004 1029 8648
* NK ČR: mzk2002139863
* SNK: 159012
* VIAF: 84518559
**Ferdinand Šándorfi** (\* 9. marec 1863, Bošáca – † 2. február 1921, Dolný Lopašov) bol slovenský kňaz a archeológ.

Detstvo a štúdium
-----------------

Ferdinand Šándorfi sa narodil 9. marca 1863 v Bošáci, v okrese Trenčín, do rodiny učiteľa Jána Sándorfiho (pôvodným menom Škrabánek, kvôli maďarizácii prijal meno Šándrofi) a Márie, rodenej Zamecovej.

Šándorfi po absolvovaní školy v Bošáci navštevoval gymnáziá v Trenčíne a v Trnave. Tam sa rozhodol pre štúdium teológie, ktoré nakoniec absolvoval v Ostrihome.

Kňažské pôsobenie a archeológia
-------------------------------

Za kňaza bol Šándorfi vysvätený v roku 1886. Po vysvätení pracoval najprv ako kaplán v Stupave a v rokoch 1887 – 1890 bol kaplánom a administrátorom v Smoleniciach. Od roku 1890 bol administrátorom a od roku 1904 až do smrti aj dekanom v Dolnom Lopašove.

Šándorfiho vždy zaujímala história, historické pamiatky a archeológia, ktorým sa počas svojho života venoval aj na profesionálnej úrovni. Preskúmal mohyly zo strednej doby bronzovej v Smoleniciach a známe halštatské hradisko na vrchu Molpír. V Dolnom Lopašove zhromaždil bohatú zbierku archeologických nálezov, ktorú neskôr daroval historikovi Pavlovi Jedličkovi. Zbierku mincí a keramiky daroval Muzeálnej slovenskej spoločnosti v Martine. Svoje práce publikoval prevažne v maďarských časopisoch (napr. Magyar Állam). Udržiaval kontakty s viacerými slovenskými aj zahraničnými múzejníkmi ako s Františkom Houdkom, Ľudovítom Vladimírom Riznerom a Andrejom Kmeťom.

Zomrel ako 57-ročný 2. februára 1921 v Dolnom Lopašove. Jeho pamiatku dodnes pripomína kríž na miestnom cintoríne.

Referencie
----------

1. 1 2 3 4  LOPAŠOV, Obec Dolný. *Ferdinand Šándorfi* [online]. obecdlopasov.sk, [cit. 2021-01-06]. Dostupné online. Archivované 2021-01-07 z originálu.
2. ↑  mysho. *Krížom-krážom.eu* [online]. krizom-krazom.eu, [cit. 2021-01-06]. Dostupné online.

 Externé odkazy
---------------

* Záznam o narodení a krste v matrike záznam číslo 31 - farnosť Bošáca; pokrstený ako Ferdinand Skrabanek
Súradnice: 49°4′0″S 14°38′42″V﻿ / ﻿49,06667°S 14,64500°V﻿ / 49.06667; 14.64500

**Dvořiště** je prírodná rezervácia v okrese České Budějovice. Nachádza sa v Třeboňskej panve 6 km severovýchodne od mesta Lišov. Zahŕňa severozápadný okraj rybníka Dvořiště a nivu malého potoka, ktorý do rybníka ústi. Prirodzenú hranicu rezervácie tvoria historické katastrálne hranice výtopu rybníka, osadené kamennými medzníkmi, v západnej časti potom využíva hrany kompaktnejších drevinných náletov a menšie stoky.

Ochrana
-------

Predmetom ochrany sú zachovalé spoločenstvá rybničného litorálu, mokradí a rašelinísk. V rašeliskovej časti patrí k významným druhom rastlín ostroplod biely *(Rhynchospora alba)*, rosička okrúhlolistá *(Drosera rotundifolia)*, páperník úzkolistý *(Eriophorum angustifolium)*, pupkovník obyčajný *(Hydrocotyle vulgaris)*, praslička riečna *(Equisetum fluviatile)*, bezkolenec modrý *(Molinia caerulea)*, ostrica zobáčikatá *(Carex rostrata)*, ostrica ježatá *(Carex echinata)*, ostrica sivastá *(Carex canescens)*, ostrica čierna *(Carex nigra)*, fialka močiarna *(Viola palustris)*, bazanovec kytkový *(Naumburgia thyrsiflora)*, sitina cibuľkatá *(Juncus bulbosus)*, sitina niťolistá *(Juncus filiformis)*, psinček psí *(Agrostis canina)*, všivec lesný *(Pedicularis sylvatica)*. Litorálna vegetácia je tvorená porastami rákosia a vysokých ostríc, ktoré miestami dopĺňajú kosatec žltý *(Iris pseudacorus)*, pálka širokolistá *(Typha latifolia)* a veľmi zriedkavo šašina *(Bolboschoenus yagara)*

Referencie
----------

1. ↑   *Stránky AOPK ČR* [online]. [Cit. 2017-09-16]. Dostupné online. (po česky)
2. 1 2  Plán starostlivosti PR Dvořiště

Pozri aj
--------

* Zoznam chránených území v okrese České Budějovice

Externé odkazy
--------------

* Vyhláška ONV České Budějovice, ktorou sa určuje chránený prírodný výtvor
* Na stránke Biolib.cz
* Plán starostlivosti pre prírodnú rezerváciu Dvořiště

Zdroj
-----

*Tento článok je čiastočný alebo úplný preklad článku Dvořiště (přírodní rezervace) na českej Wikipédii.*

| * z
* d
* u
Chránené územia v okrese České Budějovice |
| --- |
| Chránená krajinná oblasť | 
* Blanský les
* Třeboňsko

 |
| Národná prírodná rezervácia | 
* Brouskův mlýn
* Červené blato
* Žofinka

 |
| Národná prírodná pamiatka | 
* Hojná voda
* Ruda
* Terčino údolí

 |
| Prírodné rezervácie | 
* Dvořiště
* Horusická blata
* Karvanice
* Libochovka
* Mokřiny u Vomáčků
* Radomilická mokřina
* Ruda u Kojákovic
* Trpnouzské blato (zrušená)
* V Rájích
* Velký a Malý Kamýk
* Vrbenské rybníky
* Vysoká Běta

 |
| Prírodné pamiatky | 
* Baba
* Bedřichovský potok
* Blana
* Ďáblík
* Děkanec
* Hliníř
* Hlubocké hráze
* Kaliště
* Kameník
* Lhota u Dynína
* Libníč
* Lužnice
* Ohrazení
* Orty
* Ostrolovský Újezd
* Pašínovická louka
* Přesličkový rybník
* Sokolí hnízdo a bažantnice
* Tůně u Špačků
* Velký Karasín
* Veveřský potok
* Vltava u Blanského lesa
* Vrbenská tůň
* Zámek
* Žemlička
* Židova strouha

 |
**Ferochróm** je ferozliatina obsahujúca 60 až 75 % chrómu a zvyčajne od 4 do 10 % uhlíka, ktorého však môže byť aj veľmi málo len 0,01 % na redukciu krehkosti. Má tvar a formu veľmi tvrdej kryštalickej hmoty, niekedy s veľmi vyvinutými kryštálmi.

Používa sa, na výrobu tzv. *chrómových ocelí*.

Výroba
------

Ferochróm patrí medzi najviac produkované ferozliatiny s podielom nad 25 % na celkovom objeme výroby. V nasledujúcej tabuľke je uvedené odhadované množstvo celosvetovej produkcie ferochrómu v miliónoch ton.
.

|  |  |  |  |  |  |
| --- | --- | --- | --- | --- | --- |
| rok | 1993 | 1994 | 1995 | 1996 | 1997 |
| objem výroby (mil. t) | 3,27 | 3,53 | 4,55 | 4,01 | 4,47 |

V Európe sa ferochróm vyrába vo veľkých objemoch vo Fínsku (236 652 ton v roku 1997), Nórsku a Švédsku. Vo výrazne menších objemoch v Nemecku (25 856 ton v roku 1997), Taliansku a Španielsku.

Pozri aj
--------


|  |  |
| --- | --- |
| Portal | Chemický portál |

* ferosilikochróm

Referencie
----------

1. ↑   *The European IPPC Bureau* [online]. [Cit. 2007-06-08]. Dostupné online. Archivované 2009-07-09 z originálu.
Ferrari F355 GTS (targa)
Ferrari F355 Spider (kabriolet)
Interiér Ferrari F355
**Ferrari F355** (Typ F129) je športový automobil, ktorý od mája 1994 do roku 1999 vyrábala talianska automobilka Ferrari. Je evolúciou modelu Ferrari 348 a nahradený bol modelom Ferrari 360. Je to automobil s motorom V8 pred zadnou nápravou a zadným náhonom, pričom sa vyrábal v karosárskych variantoch kupé, targa alebo kabriolet.

Špecifikácie
------------

Odhliadnuc od zväčšenia objemu z 3,4 na 3,5 litra, hlavnou zmenou medzi motorom V8 v modeli 348 a F355 je použitie 5-ventilovej hlavy valcov. Tento nový dizajn hlavy valcov umožnil lepšie nasávanie vzduchu do motora, čo malo za následok zvýšenie výkonu na 279 kW/380 koní. Kompresný pomer motora je 11:1 a riadenie motora zaobstarávala v roku 1995 riadiaca jednotka Bosch Motronic M2.7, ktorá bola neskôr v roku 1996 nahradená verziou M5.2.

Rám je oceľový monokok so zadným pomocným trubkovým rámom a s nezávislým predným a zadným odpružením s rozdielne dlhými priečnymi trojuholníkovými ramenami a s teleskopickými plynovými tlmičmi a vinutými pružinami. Pruženie je nastaviteľné v dvoch stupňoch: "Comfort" a "Sport". automobilka Ferrari vybavila všetky sériové F355 pneumatikami Pirelli, s rozmermi 225/40ZR 18 vpredu a 265/40 ZR 18 vzadu.

Aerodynamický dizajn modelu F355 sa testoval v aerodynamickom tuneli viac ako 1300 hodín. Pri uvedení boli k dispozícii dve verzie: kupé **Berlinetta** a targa **GTS**. Verzia **Spider** (kabriolet) bola uvedená v roku 1995. V roku 1997 bola na modeli F355 F1 uvedená elektrohydraulická manuálna prevodovka s radením pádlami pod volantom.

Celkovo sa vyrobilo 11 273 automobilov Ferrari F355.

Výkony
------

* Maximálny výkon pri ot/min: 279 kW/380 koní pri 8250\*
* Pomer koní/liter: 109 koní/l
* Krútiaci moment pri ot/min: 363 Nm pri 6000
* 0–96 km/h: 4,6 s
* 0–100 km/h: 4,7 s
* 0–160 km/h: 10,8 s
* Štvrť míle: 12,9 s
* 0–1000 m: 23,7 s
* Maximálna rýchlosť: 295 km/h

Referencie
----------

1. 1 2 3 4  ALFIERI, Bruno. *Ferrari F355*. [s.l.] : Automobilia, 1998. ISBN 88-7960-087-7.
2. ↑  PUND, Daniel. *Inside Line: News, Road Tests, Auto Shows, Car Photos and Videos* [online]. Edmunds.com, [cit. 2009-11-25]. Dostupné online.
3. 1 2 3 4 5   *Ferrari.com - F355 Berlinetta* [online]. ferrari.com, [cit. 2010-03-16]. Dostupné online.
4. ↑   *Carfolio.com - F355 Technical specs and data* [online]. carfolio.com, [cit. 2010-03-16]. Dostupné online.
5. ↑   *ferrariworld.com/Cars/Yesterday/F355 GTS* [online]. ferrariworld.com, [cit. 2007-09-01]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Ferrari F355**

Externé odkazy
--------------

* Ferrari 355 Parts & Production Guides
* Ferrari 355 Register
* Oficiálna webstránka Ferrari

Zdroj
-----

*Tento článok je čiastočný alebo úplný preklad článku Ferrari F355 na anglickej Wikipédii.*
**dyne:bolic** je Live CD distribúcia Linuxu zameraná na multimediálnu produkciu, a je šírená so širokým spektrom 
aplikácii na úpravu audia a videa. dyne:bolic je úplne založený na slobodnom softvéri. 
Okrem nástrojov na prácu s multimédiami obsahuje aj bežné nástroje, napríklad textový procesor.

dyne:bolic dokáže ukladať užívateľské nastavenia na určenú partíciu alebo USB flash disk. Tieto dáta tiež môžu byť pre zvýšenie bezpečnosti zašifrované.

Live CD
-------

dyne:bolic bol od začiatku dizajnovaný ako Live CD. Nevyžaduje inštaláciu na pevný disk a automaticky sa pokúsi rozoznať väčšinu zariadení a periférii. Jeho kernel je optimalizovaný pre nízku latenciu a vysoký výkon, čo ho činí vhodným pre jeho zamýšľané využitie.

dyne:bolic nie je založený na žiadnej predtým existujúcej Live CD technológii. Základné požiadavky sú relatívne nízke: aspoň Pentium CPU a 64 MB RAM. Niektoré verzie dyne:bolic môžu byť použité na hernej konzole Xbox.

Podpora multimédií
------------------

dyne:bolic bol tvarovaný podľa požiadaviek masmediálnych aktivistov, umelcov a tvorcov. Chce byť praktickým nástrojom pre produkciu multimédii. Umožňuje manipuláciu a vysielanie zvuku aj videam obsahuje nástroje na nahrávanie, úpravu, kódovanie a streamovanie.

Moduly
------

dyne:bolic je rozšíriteľný sťahovaním prídavných modulov, ako napríklad OpenOffice.org alebo vývojárske nástroje. Moduly sú ukladané do príslušného adresára pri docku alebo CD a sú automaticky integrované pri boote.

Nové možnosti
-------------

Najnovšie verzie obsahujú viaceré nástroje na podporu clustrovania počítačov. Toto umožňuje sieti strojov správať sa ako distribuovaná sieť, ktorá dokáže pracovať ako renderovacia farma. 

Od verzie 2.0 je zlepšená Live podpora - Dyne:II je jadro, ktoré obsahuje iba základ funkcionality, a je možné ho rozširovať prídavnými modulmi a tie zahrnúť priamo do obrazu disku.
K ďalším vylepšeniam patria vylepšená podpora multiužívateľského prostredia, umožnenie ukladania užívateľských nastavení, alebo modulárne add-ony.

Pozri aj
--------

* Musix GNU+Linux

Externé odkazy
--------------

* webstránka dyne:bolic
* pure:dyne — Live CD založené na dyne:II, zamerané na spracovanie audia a videa
**Dávid Leško** (\* 4. jún 1988, Prešov, Slovensko) je slovenský futbalista hrajúci za slovenský klub FC Košice.

Klubová kariéra
---------------

### Prešov

Leško začal svoju kariéru v Prešove, kde sa postupne z mládežníckych kategórií prepracoval na hráča A-tímu. Hosťoval v Humennom, Rimavskej Sobote a Šarišských Michaľanoch.

### Senica

V roku 2016 prestúpil do Senice, kde debutoval 27. februára 2016 v zápase proti Podbrezovej (prehra 0 : 1). Za Senicu dokázal v 14 zápasoch streliť len 2 góly a v lete sa vrátil naspäť do Prešova. V Prešove hral Fortuna ligu, do ktorej Prešov postúpil počas jeho pôsobenia v Senici. V 29 zápasoch zaznamenal 2 góly.

### Podbrezová

V lete 2017 prestúpil do Podbrezovej, kde momentálne pôsobí. Vo svojej prvej sezóne v klube strelil v 28 zápasoch 4 góly.

V sezóne 2018/2019 odohral 17 zápasov a dal 7 gólov. Presadil sa proti Trnave (domáca výhra 1 : 0), Senici (hosťujúca remíza 1 : 1), Nitre (domáca výhra 3 : 2), Trenčínu dal 2 góly (domáca výhra 2 : 0), podobne aj Senici (domáca prehra 2 : 4).

Referencie
----------

1. ↑   *Predstavujeme nové posily: Dávid Leško* [online]. FK Senica, [cit. 2016-01-11]. Dostupné online.
2. ↑   *Podbrezová - Senica 1:0* [online]. Eurofotbal, [cit. 2016-02-27]. Dostupné online.

Externé odkazy
--------------

* Dávid Leško - oficiálna stránka Podbrezovej
* Dávid Leško - Transfermarkt
* Dávid Leško - Soccerway
**Dávid Škutka** (\* 25. máj 1988, Snina) je slovenský futbalový hráč klubu MFK Zemplín Michalovce, odchovanec MFK Snina. Hrá na poste útočníka.

Klubová kariéra
---------------

Svoju futbalovú kariéru začal v MFK Snina, odkiaľ ako dorastenec v roku 2005 prestúpil do MFK Košice.

### MFK Košice

V roku 2008 sa prepracoval do prvého mužstva, kde sa postupne stal oporou tímu.

### SK Slavia Praha

Po skvelých výkonoch počas jesennej časti sezóny 2012/13 prestúpil do SK Slavia Praha, kde podpísal zmluvu na 3½ roka. Debutoval v prvom ligovom zápase jarnej časti sezóny 2012/13 24. februára 2013 proti domácej Sigme Olomouc, ktorý Slavia prehrala 1:2. Škutka sa dostal na ihrisko v priebehu druhého polčasu a na konci zápasu mal obrovskú šancu na vyrovnanie, ale olomoucký brankár Zdeněk Zlámal vytiahol fantastický zákrok.

16. marca 2013 strelil premiérový gól za Slaviu Praha proti Libercu (vo svojom štvrtom ligovom zápase), keď zvyšoval na priebežných 2:1 pre Slaviu. Zápas Gambrinus ligy nakoniec skončil víťazstvom Slavie 3:1. V decembri 2013 Slavia oznámila Škutkovi, že si môže hľadať nový klub.

### FC Baník Ostrava (hosťovanie)

Vo februári 2014 odišiel zo Slavie do FC Baník Ostrava na polročné hosťovanie, zmluva obsahovala aj opciu na trvalý prestup. Debutoval v prvom jarnom ligovom zápase Ostravy 23. februára 2014 proti Viktorii Plzeň (prehra 1:2). Celkom za Baník odohral do konca sezóny 2013/14 8 zápasov a strelil 1 gól, potom sa vrátil do Slavie.

### MFK Košice (hosťovanie)

Pred sezónou 2014/15 sa vrátil do Košíc, kde zamieril na ročné hosťovanie.

### FO ŽP ŠPORT Podbrezová (hosťovanie)

Vo februári 2015 odišiel na ďalšie hosťovanie, tentoraz do FO ŽP ŠPORT Podbrezová.

### TJ Spartak Myjava

V septembri 2015 podpísal ročnú zmluvu s mužstvom Spartak Myjava.

### MFK Zemplín Michalovce

V lete 2016 podpísal zmluvu s MFK Zemplín Michalovce.

Referencie
----------

1. ↑   *Archivovaná kópia* [online]. [Cit. 2015-07-18]. Dostupné online. Archivované 2020-06-07 z originálu.
2. ↑
3. ↑
4. ↑
5. ↑
6. ↑   *Archivovaná kópia* [online]. [Cit. 2015-07-18]. Dostupné online. Archivované 2015-02-19 z originálu.
7. ↑
8. ↑   *Archivovaná kópia* [online]. [Cit. 2016-07-23]. Dostupné online. Archivované 2016-07-15 z originálu.

Externé odkazy
--------------

* Dávid Škutka na stránke klubu SK Slavia Praha
* Profil – transfermarkt.sk
* Profil – eurofotbal.cz
* Profil – soccerway.com
* Profil – idnes.cz
**Grenzschutzgruppe 9 der Bundespolizei** (*Pohraničná skupina Federálnej polície*), často skracovaná na **GSG 9**, je nemecká policajná protiteroristická jednotka. Patrí do kompetencie ministerstva vnútra.

Vznik jednotky
--------------

Jednotka vznikla po blamáži nemeckej polície na Olympijských hrách v Mníchove roku 1972. Neskôr však medzinárodné dohody nedovolili zásah policajnej jednotky mimo územia vlastného štátu a preto bola vytvorená KSK Bundeswehru. Táto jednotka vznikla podľa vzoru SAS, ktorá sa tiež z veľkej časti podieľala na výcviku.

Zásahy
------

Najznámejšou akciou bola záchrana rukojemníkov z uneseného lietadla Boeing 737 spoločnosti Lufthansa v somálskom hlavnom meste Mogadišo. Pri tejto operácii bolo zaujímavé použitie zábleskových granátov, ktoré poskytla britská SAS. Tejto akcie sa priamo zúčastnila aj SAS, lebo GSG 9 nemala v tej dobe skúsenosti s prekonávaním pretlakových dverí a používaním týchto granátov.

Od roku 1972 až do roku 2009 vykonala táto jednotka viac ako 1 600 misií,.

Výzbroj
-------

* samopal MP5
* Glock 17
* Nože Glock
* útočná puška (Heckler & Koch G36
* Heckler & Koch MP5 v rôznych verziách/konfiguráciách.
* Heckler & Koch MP7A1
* Heckler & Koch PSG1
* SIG Sauer SG 550 trieda útočných pušiek
* pištoľ Heckler & Koch USP 45 Tactical (nazývaná P12)

Referencie
----------

1. ↑   *Wie sich die GSG 9 gegen Piraten rüstet* [online]. Die Welt, 2009-03-30, [cit. 2015-11-07]. Dostupné online. (nemecky)

Iné projekty
------------

Commons
* Spolupracuj na Commons Commons ponúka multimediálne súbory na tému **GSG 9**

Externé odkazy
--------------

* GSG 9 auf Bundespolizei.de[nefunkčný odkaz]
* GSG 9 Kameradschaft e. V.
* GSG 9 bei Sondereinheiten.de Archivované 2014-10-20 na Wayback Machine

Zdroj
-----

*Tento článok je čiastočný alebo úplný preklad článku GSG 9 na anglickej Wikipédii.*
Doc. RNDr. **Dušan Bruncko**, CSc. (\* 12. február 1955, Žilina – † 29. marec 2022, Košice) bol slovenský časticový fyzik, vedúci skupiny ATLAS na Ústave experimentálnej fyziky SAV v Košiciach.

Životopis
---------

Vyštudoval matematicko-fyzikálnu fakultu na Karlovej univerzite v Prahe, už pred rokom 1989 pracoval v CERN-e v rámci experimentu HELIOS-3, po revolúcii bol členom experimentu H1 v DESY Hamburg, od roku 1992 do 2006 bol šéfom Oddelenia subjadrovej fyziky Ústavu experimentálnej fyziky košickej SAV. V rokoch 1992 – 1994 bol šéfom účasti SR v projekte R&D33. Od roku 1996 je slovenským koordinátorom experimentu ATLAS v CERN-e. Od roku 1996 je vedúcim vedeckým pracovníkom SAV.

Absolvoval množstvo študijných pobytov v zahraničí. Spoluorganizoval viacero medzinárodných konferencií. Má za sebou množstvo odborných prác, vystúpení na konferenciách, počet citácií je okolo osemtisíc. V súčasnosti sa venuje analýze údajov pochádzajúcich z protón-protónových zrážok získaných detektorom ATLAS.

Odborné študijné pobyty v zahraničí
-----------------------------------

* 1990 – 2004: DESY, Hamburg, Nemecko, (r. cca tri mesiace) ročne
* 1989: CERN, Ženeva, Švajčiarsko
* 1982 – 1988: Spojený ústav jadrových výskumov, Dubna, Rusko

Ocenenia
--------

* Cena SÚJV Dubna
* Cena SAV

Publikačná činnosť
------------------

* Počet prác: 215 a značný počet konferenčných vystúpení
* Počet citácií: viac ako 7 900 (k 1. 1. 2005)
* Časopisecké publikácie: 200

Externé odkazy
--------------

* Osobná stránka Archivované 2009-02-19 na Wayback Machine
* Profil na Osobnosti.sk
* Dušan Bruncko: Najkrajšia je fyzika nepoznaného

Autoritné údaje: * LCCN: no96068864
* ORCID: 0000-0003-0208-2372
* SNK: 164613
* VIAF: 311235310
* WorldCat: lccn-no96068864
Po štátnych prevratoch v Gruzínsku (2003), Kirgizsku (2005) a na Ukrajine (2004) sa predpokladala taká istá zmena režimu Alexandra Lukašenka aj v Bielorusku. Spustením zmien v tejto krajine mala byť **Džínsová revolúcia** - konkrétne prezidentské voľby v Bielorusku v roku 2006.

Ako sa aj predpokladalo, voľby vyhral Alexander Lukašenko. Po voľbách opozičná strana na čele s Alexandrom Milinkevičom zorganizovala masový protest. Na mítingu prívržencov opozície, ktorý sa konal večer v deň volieb sa na Októbrovom námestí v Minsku zhromaždilo okolo 30 000 ľudí. O niekoľko dní skupiny zhromaždených zorganizovali na námestí stanový tábor a boli ochotní vytrvať až do konca. Postupne sa však počet vytrvalcov znižoval až ho nakoniec bieloruská polícia v noci z 24. na 25. marca 2006 zlikvidovala a účastníkov protestu zatkla.

Príčiny neúspechu revolúcie možno zhrnúť do dvoch bodov:

* Boj bieloruskej moci proti tlači, mimovládnym organizáciám a politickým stranám.
* Nekoordinovanosť postupov opozície a rozpory medzi jej lídrami.

Poznámky
--------

1. ↑  Fráza, či heslo, ktoré sa v Bielorusku medzi študentmi začalo objavovať v polovici roka 2000.

Referencie
----------

1. ↑  Počet stanov na Októbrovom námestí vzrástol na 19 (po rusky)
2. ↑  Na hlavnom námestí v Minsku ostalo okolo 300 ľudí (po rusky)
3. ↑  Podrobnosti likvidácie ľudí na bieloruskom Októbrovom námestí (po rusky)
4. ↑   V radoch bieloruskej opozície je rozkol: Kozulin obvinil Milinkeviča zo zrady (po rusky)
5. ↑   Bieloruskí lídri opozície sa nezhodli v názoroch na metódy boja: Milinkevič obviňuje Kozulina (po rusky)
**ELO** alebo **koeficient Elo** alebo **Elo rating** je spôsob hodnotenia relatívnej výkonnosti hráčov v mentálnych športoch, napríklad v šachu alebo v go.

ELO šach
--------

Elo system je spôsob na určenie relatívnej výkonnosti hráča. Pôvodne bolo určené pre šachovú hru. Nazýva sa podľa svojho autora Árpáda Élőa (1903-1992), amerického profesora fyziky maďarského pôvodu. Hlavný predpoklad profesora Élőa bol, že výkonnosť všetkých šachistov predstavuje náhodnú premennú s normálnym rozdelením. Hoci hráč môže hrať výrazne lepšie alebo horšie každú jednu partiu, Élő predpokladal, že stredná hodnota výkonnosti daného hráča sa mení len veľmi pomaly s časom. Výkonnosť môže byť odvodená len od počtu výhier, remíz a prehier. Podľa aktuálneho ELA hráča a priemerneho ELA jeho súperov v turnaji sa dá určiť predpoklad, koľko bodov by mal daný hráč získať. V prípade, že získa viac bodov ako ratingový systém očakáva, jeho ELO sa úmerne zvýši. V prípade, že nedosiahne predpokladaný bodový zisk, ELO sa upraví smerom nadol. V USA bolo ELO zavedené v roku 1959, FIDE ho prijala v roku 1970.

ELO go
------

Podobne ako v šachu v hre go sa používa aj Elo hodnotenie.
20. kyu má 100 Elo, každá vyššia trieda má o 100 Elo viac, 1. kyu má 2000 Elo, 7. dan 2700 Elo.
Škála pre profesionálne dany je odstupňovaná po 30 Elo, 1p=2700 Elo až po 9p=2940 Elo. Kým Elo kolíše podľa aktuálnej výkonnosti, dosiahnutá majstrovská trieda hráčovi zostáva doživotne. Keď sa stretnú dvaja hráči s rovnakým Elo, víťazovi sa priráta 7.5 Elo bodov, porazenému sa 7.5 Elo bodov odráta. 

* Pravidlá a vzorce pre výpočet Elo go v angličtine. Archivované 2008-02-20 na Wayback Machine

ELO bridž
---------

V minulosti sa ELO hodnotenie používalo aj v niektorých bridžových zväzoch. Vzhľadom na náročnosť jeho prepočítavania v bridži (keď sa hrá párový turnaj, tak pár hrá okrem súperov pri stolíku, aj proti celému poľu) a výsledok je ovplyvnený aj výkonom spoluhráča, sa v súčasnosti ELO v bridži nepoužíva. V skutočnosti by však lepšie kvantifikovalo výkonnostnú úroveň hráčov, než jednoduchšie systémy, ako sú napríklad majstrovské body, ktoré nijako nezohľadňujú výkonnostnú úroveň súperov.

Externé odkazy
--------------

* Chessgraphs.com - Compare chess players' rating histories with FIDE data back to 1970
* Rebríček šachistov
* Literatúra k ratingovým systémom
* BetPRO používa modifikované varianty ELO ratingu pre predikovanie futbalových zápasov
* OperaBet využíva ELO rating na výpočty súvisiace s futbalovými zápasmi, publikuje vlastný ELO rank
* Program Natipuj využíva ELO rating k predikcií futbalových zápasov
**Zloženie dynamitovej tobolky:**  

A. piliny (alebo iný absorpčný materiál) namočené v nitroglyceríne  

B. ochranný obal okolo výbušného materiálu  

C. rozbuška  

D. kovové pásky udržiavajúce dynamit
**Dynamit** je výbušná zmes vynájdená Alfredom Nobelom v roku 1867. Pôvodné zloženie dynamitu pozostávalo zo 75 % nitroglycerínu, 24,5 % žíhaného diatomitu (infuzóriovej hlinky) a 0,5 % sódy. Namiesto žíhaného diatomitu sa v dnešnej dobe používajú zmesi liadku amónneho a drevnej múčky. Vyrábajú sa však aj dynamity s iným zložením.

Tento vynález Alfred Nobel vysvetľoval a zároveň ospravedlňoval ako prostriedok, ktorý ľudstvu poskytne spoľahlivú a bezpečnú banskú trhavinu, ktorá nahrádza nebezpečný nitroglycerín a nevypočítateľnú strelnú bavlnu - nitrocelulózu, prípadne málo účinný čierny pušný prach. Traskavá ortuť a rozbušky ňou plnené sa však okamžite stali zbrojárskym tovarom a boli montované do granátov, mín, torpéd a ďalších smrtiacich zbraní a projektilov.

Iné projekty
------------

Commons
* Spolupracuj na Commons Commons ponúka multimediálne súbory na tému **Dynamit**

Externé odkazy
--------------


|  |  |
| --- | --- |
| Portal | Chemický portál |

* SPŠH Košice Zdroj, z ktorého (pôvodne) čiastočne čerpal tento článok
* Plastické trhaviny Archivované 2004-12-31 na Wayback Machine (po česky)
**Fisher-Price** je spoločnosť vyrábajúca hračky pre malé deti od novorodeniat po deti predškolského veku. Od roku 1993 patrí k filiálkam spoločnosti Mattel.

História
--------

Firmu v roku 1930 založili Herman Fisher, Irving Price s manželkou Margaret Evans Priceovou, ilustrátorkou a výtvarníčkou, a Helen Schelleová. Fisher predtým predával hry a vymýšľal reklamy pre spoločnosť z Churchville. Price opustil obchodný reťazec a Helen Schelleová pôvodne viedla hračkárstvo Penny Walker v Binghamtone. Spoločnost Fisher-Price sa pri výrobe hračiek sústredila predovšetkým na pevnú konštrukciu z kvalitných materiálov. Prvé hračky sa vyrábali z ťažkých kovových súčiastok a dreva borovice ťažkej, ktoré bolo veľmi odolné a netrieštilo sa. Farebné detaily a ozdoby sa dorábali litograficky. Prvú sériu hračiek navrhla pani Priceová na základe postavičiek zo svojich kníh pre deti. 

V roku 1931 trojica zakladateľov priviezla šestnásť drevených výrobkov na Americký medzinárodný veľtrh hračiek v New Yorku, kde sa stretli s úspechom. Prvá predaná hračka Fisher-Price v roku 1931 sa volala „Dr. Doodle". V päťdesiatych rokoch začala firma vo výrobe používať plast ako trvanlivejší materiál s jasnejšími farbami. Prvý výrobok z plastu bola včielka „Buzzy Bee". Na konci päťdesiatych rokov vyrábali vo Fisher-Price tridsať deväť plastových hračiek.

V roku 1969 odišiel Herman Fisher vo veku 71 rokov do dôchodku a firmu Fisher-Price kúpila spoločnosť Quaker Oats Company. V roku 1991 sa Fisher-Price osamostatnila a o dva roky neskôr, v novembri 1993, sa stala pobočkou v plnom vlastníctve materského podniku Mattel. Výroba sa nanovo zamerala na hračky pre deti do predškolského veku a spoločnosť začala expandovať na medzinárodný trh. V roku 1997 sa už všetky výrobky firmy Mattel pre predškolské deti predávali pod značkou Fisher-Price.

Výrobky
-------

Od začiatku 30. rokov vyrobila Fisher-Price viac ako 5 000 rôznych hračiek. Okrem toho navrhuje a predáva produkty zamerané na starostlivosť o deti (monitory dychu, autosedačky, hojdačky, skákadlá, ...) a vyvíja elektronické hračky pre predškolákov. V roku 2009 kúpila všetky práva k postavičkám zo seriálu Lokomotíva Tomáš. Medzi ďalšie licencované výrobky patria napríklad hračky z Disneyho série Medvedík Pú alebo Sezamová ulica.

V súčasnosti vyrába Fisher-Price tiež niekoľko produktových rad, napr.:

* Imaginext
* Little People
* Pixter
* Planet Heroes
* Roll 'n Racers
* Stack ’n Surprise
* View-Master

Zdroj
-----

* *Tento článok je čiastočný alebo úplný preklad článku Fisher-Price na českej Wikipédii.*

Externé odkazy
--------------

* Oficiálne stránky
* Mattel, materská spoločnost Fisher-Price
* Anglický článok na serveri venujúcom sa recenziám hračiek Archivované 2010-04-30 na Wayback Machine
* Anglická stránka o starých hračkách Fisher-Price
**Edme Mariotte** (\* okolo 1620, Dijon, Francúzsko - † 12. máj 1684, Paríž) bol francúzsky kňaz a fyzik, jeden zo zakladateľov francúzskej Akadémie vied.

Životopis
---------

Mariotte bol katolícky duchovný v Dijone. Od založenia Akadémie vied v roku 1666 žil v Paríži a pracoval na problémoch tekutín a plynov. 
Jeho meno sa spája s Boyle-Mariottovým zákonom a Mariotovou fľašou. Mariotte je tiež považovaný za vynálezcu guľového kyvadla. 
  
Objavil slepú škvrnu v ľudskom oku. Zaujímal sa aj o zemskú atmosféru, o poznanie vodného kolobehu, dažďa, ako vznikajú dažďové kvapky a skúmal atmosférický tlak.

Mariotte sa už v 1679 domnieval, že rastliny si vytvárajú potravu vďaka vlastnému chemickému procesu.

Pozri aj
--------

* guľové kyvadlo
* Boylov-Mariottov zákon

Externé odkazy
--------------

* digitalizované práce Mariotta Archivované 2009-11-11 na Wayback Machine - univerzita Strasbourg

Zdroj
-----

* *Tento článok je čiastočný alebo úplný preklad článku Edme Mariotte na nemeckej Wikipédii.*

Autoritné údaje: * BnF: 12286520w
* GND: 117551988
* ISNI: 0000 0001 1036 9440
* LCCN: n86825366
* NK ČR: mzk2007395117
* VIAF: 7453054
* WorldCat: lccn-n86825366
**European Business Competence\* Licence** (**EBC\*L** voľne preložené ako *Medzinárodný certifikát pre základné ekonomické kompetencie*) predstavuje medzinárodne uznávaný certifikát ekonomického vzdelania. Jeho držitelia disponujú základnými vedomosťami z podnikovej ekonomiky. EBC\*L je aktuálne rozšírené v 33 krajinách, na 3 kontinentoch a študovať je možné v 22 jazykov. Certifikát EBL\*L získalo už viac ako 40 000 účastníkov. Na Slovensku je národným koordinátorom projektu spoločnosť die Berater Slovensko.

Cieľová skupina
---------------

Hlavnou cieľovou skupinou sú ľudia, ktorí zatiaľ neabsolvovali žiadne ekonomické vzdelávanie, prípadne si chcú doplniť vedomosti, alebo existujúce vedomosti potvrdiť medzinárodným certifikátom. Vzdelávanie je určené tým, ktorí majú záujem rozšíriť svoje technické, prírodovedné, humanitné vzdelanie o vedomosti z podnikovej ekonomiky, manažmentu, financií, ľudských zdrojov, práva a pod.

Cieľové skupiny:

* Manažéri veľkých a stredných podnikov
* Majitelia malých firiem
* Začínajúci podnikatelia, SZČO
* Študenti SŠ, VŠ, univerzít
* Nezamestnaní a pod.

Úrovne
------

Obsah medzinárodného certifikátu je rozdelení do 3 na seba nadväzujúcich úrovní, ktoré sa odlišujú témou, obsahom a rozsahom znalostí.

* *Úroveň A* - Základné znalosti. Prvá úroveň je zameraná na získanie základných znalosti z pre odborných pracovníkov. Zahŕňa oblasti: Podnikateľské ciele a pomerové ukazovatele, Obchodné právo, Kalkulácia nákladov a tvorba cien, Účtovníctvo.
* *Úroveň B* - Plánovanie. Je zamerané na získanie hlbších poznatkov z oblasti plánovania pričom hlavnú skupinu ľudí predstavujú kľúčoví pracovníci s kompetenciami pre plánovanie. Zahŕňa: Podnikateľský plán, Marketing, predaj, hodnotenie ekonomickej efektívnosti investícií, finančné plánovanie, financovanie.
* *Úroveň C* - Riadenie. Posledná úroveň je zameraná najmä na riadiacich pracovníkov s komplexnými kompetenciami. Zahŕňa: Riadenie ľudských zdrojov, Riadenie podniku, Controlling.

Po získaní certifikátov zo všetkých troch úrovní získa absolvent certifikát "Certified Manager".

Externé odkazy
--------------

* EBC\*L Slovensko Archivované 2014-03-04 na Wayback Machine
* Die Berater Slovensko